Kultura Maribor

POKAŽI & POVEJ
2025-05-13 17:00 (Europe/Paris) | Maribor center / Kulturni inkubator, Koroška cesta 18
Nevrodivregentno druženje: Pokaži & povej (Show & tell)
V torek, 13. maja 2025, bo v organizacji MKC Maribor v Kulturnem inkubatorju potekalo nevrodivergentno druženje z naslovom Pokaži & povej (Show & tell). Eden od osrednjih ciljev dogodka je ustvariti sprejemljiv prostor za povezovanje z drugimi nevrodivergentnimi ljudmi v sproščenem okolju in ob podpori vrstnikov.
Dogodek je brezplačen.
Prinesi svojo fiksacijo! Kaj je vaša trenutna hiperfiksacija? Imate figurice, zbirateljske predmete ali je vaša glava polna super specifičnega znanja? Potem lahko to prinesete na nevrodiverentno druženje in delite z drugimi nevrodivergentnimi ljudmi.

Povezava do originalnega članka

Nevrodivergentno druženje: pokaži & povej
2025-05-13 17:00 - 19:00 | Kulturni inkubator
NEVRODIVERGENTNO DRUŽENJE
POKAŽI & POVEJ
Torek, 13. maj 2025 // 17:00 // Kulturni inkubator
V torek, 13. maja 2025, bo v organizacji MKC Maribor v Kulturnem inkubatorju potekalo nevrodivergentno druženje z naslovom Pokaži & povej (Show & tell). Eden od osrednjih ciljev dogodka je ustvariti sprejemljiv prostor za povezovanje z drugimi nevrodivergentnimi ljudmi v sproščenem okolju in ob podpori vrstnikov. Dogodek je brezplačen.
Prinesi svojo fiksacijo! Kaj je vaša trenutna hiperfiksacija? Imate figurice, zbirateljske predmete ali je vaša glava polna super specifičnega znanja? Potem lahko to prinesete na nevrodiverentno druženje in delite z drugimi nevrodivergentnimi ljudmi.
NEVRODIVERGENTNO DRUŽENJE
Ste nevrodivergentni? Potem ste prišli na pravo mesto! Naši dogodki zagotavljajo sprejemljiv prostor za povezovanje z drugimi nevrodivergentnimi ljudmi v sproščenem okolju, z podporo vrstnikov in celo učenje česa novega.

Povezava do originalnega članka

Tomaž Gašparič: Low budget to No budget – Metamorfoze slovenskega glasbenega videospota
2025-05-13 18:00 | OBRAT
13. 5. 2025 ob 18.00, OBRAT
Cikel Filmski pogled

Tomaž Gasparič: Low budget to No budget – Metamorfoze slovenskega glasbenega videospota

V torek, 13. 5. 2025, te ob 18.00 vabimo v OBRAT na predavanje Tomaža Gašpariča o metamorfozi slovenskega glasbenega videospota.

Glasbeni videospot sodi med najbolj eklektične in divergentne avdiovizualne žanre. S prihodom novih medijev se je žanrska heterogenost zgolj še povečevala. Klasičnim, performativnim, narativnim, animiranim in abstraktnim vizualizacijam so se pridružili še številni novi podžanri. Kje v tem večdimenzionalnem svetu stoji slovenska glasbena video-produkcija?

Slovenski videospot že od nekdaj hodi po poteh nizko proračunskih produkcij. Takšno vedenje pogojuje majhnost glasbenega trga. V zadnjem desetletju je cenovna dostopnost novih tehnologij povzročila rast “brezproračunskih” produkcij.

Kako izdelati kakovosten videospot z mikro proračunom? Na predavanju se bomo seznanili s temelji filmskega jezika, ustvarjalnimi, tehničnimi in stroškovnimi vidiki ter z zakonitostmi lansiranja na osrednjih in družbenih medijih. Ob ogledu slovenskih videospotov si bomo ogledali avdiovizualne presežke, pa tudi bizarne in anekdotične primere ter izmenjali mnenja. Predavanje je primarno namenjeno mladim glasbenikom in video ustvarjalcem, pa tudi vsem, ki jih zanimajo ozadja slovenske videospotovske produkcije.

Pogovor ob predavanju bo vodila dr. Maja Pan.

Tomaž Gasparič

Dolgoletni urednik video-glasbenih oddaj (Vidospotnice, Točka, Videotrak/Videonoč), producent TV promocije na Televiziji Slovenija, pa tudi scenarist, videografer, CGI artist in montažer, ki je sestavil na stotine televizijskih trailerjev. Študiral je na Ekonomski fakulteti v Ljubljani, na Doba Fakulteti v Mariboru pa se je osredotočil na marketing družbenih medijev in odnose z javnostmi. Znanja iz vizualnih komunikacij in scenaristike je nadgrajeval s predavatelji in mentorji kot so scenaristka Linda Aronson, pomočnik dir. danske filmske akademije Arne Bro, dr. Igor Koršič, dr. Milena Mileva Blažič, Miha Mazzini in mag. Hanka Kastelicova, izvršna producentka dokumentarcev na HBO. Dobrih 14 let se je z video-produkcijo srečeval tudi kot bas kitarist in avtor skladb. Njegove izkušnje tako iz glasbene kot video produkcijske plati prinašajo mnogostranski vpogled v nastajanje in selekcijo glasbenih avdiovizualnih del v Sloveniji.

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Pekarna Magdalenske mreže in Film Factory, soorganizira ga Mariborska knjižnica.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo.V ospredju cikla bo raziskovanje, kako avdiovizualna dela in filmsko ustvarjanje na sploh osvetliti iz manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove in film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev ter raziskali možne pristope za zagotavljanje podpore in ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas. Cikel Filmski pogled je nadaljevanje cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, ciklaTeorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Klavirski duo Gorišek Lazar – Heroes
2025-05-13 19:30 | Dvorana Union, Maribor
5. koncert Komornega cikla 2024/2025

Cena vstopnice: 19,00 – 11,00 EUR

19 EUR; 11 EUR (upokojenci in invalidi), 5 EUR (študenti, dijaki)
Družinska vstopnica: 17 EUR (odrasli), 5 EUR (otrok)

Programska knjižica 2024/2025
Philip Glass: Symphony No. 4, “Heroes”, based on the music of David Bowie and Brian Eno (arr. for two pianos by M. Lazar)
***
Milko Lazar: Prêt-à-porter Variations for two pianos

Duu Gorišek Lazar sta združena nagrajenca Prešernovega sklada, izjemna slovenska pianista in ljubitelja sodobne glasbe. Dvojec se lahko pohvali z izjemnimi projekti, uglednimi nagradami, odličnimi albumi in uspešnimi nastopi doma in v tujini. Milko Lazar, skladatelj, pianist, čembalist, saksofonist in eden najizvirnejših slovenskih glasbenikov, uspešno deluje na klavirskem, komornem, gledališkem, simfoničnem in jazzovskem področju. Bojana Goriška, enega najbolj zaslužnih interpretov sodobne glasbe v Sloveniji, je kariera ponesla na različne konce sveta. Ponaša se tudi z izjemno diskografijo, izredno povedno predvsem na področju sodobne glasbe. Ob zaključku naše koncertne sezone nam bo dvojec predstavil svojo najnovejšo stvaritev.
Milko Lazar je ob dvajsetletnici delovanja dua v letu 2024 ustvaril posebno priredbo za dva klavirja Simfonije št. 4 – »Heroes« Philipa Glassa, ki jo je ta skladatelj leta 1996 napisal za simfonični orkester po znamenitem albumu Heroes Davida Bowieja in Briana Ena (1977) iz njunega berlinskega obdobja. Lazarjevo priredbo bo moč slišati le nekajkrat v jubilejni sezoni dua in ena zadnjih priložnosti bo prav na koncertu v Mariboru.
Glassovo šeststavčno simfonično delo je bilo prvotno napisano za istoimenski balet ameriške koreografinje Twyle Tharp in je koncertno izvedbo doživelo šele čez leta. Podobno usodo delijo Variacije prêt-à-porter za dva klavirja, ki jih je Milko Lazar ustvaril leta 2007 za plesno predstavo Edwarda Cluga (njun prvi skupni projekt). Balet je bil premierno izveden leta 2008 v SNG Maribor, kjer je bila glasba za dva klavirja izvedena v živo. Tudi to delo je prvo koncertno izvedbo doživelo nekaj let pozneje. Štiri kratke, melodično in ritmično izrazite teme so temelj na videz preprostih desetih variacij za dva klavirja, ki za odlično izvedbo od izvajalcev zahtevajo izredno natančnost in usklajenost.

Povezava do originalnega članka

Pogovor: Mahmoud Muna. Pisatelj, založnik in knjigarnar iz Jeruzalema
2025-05-14 19:00 | Maribor center / Sodni stolp
Ob obletnici nakbe s partnerji pripravljamo serijo dogodkov, s katerimi v središče postavljamo glas Palestine.
Mahmoud Muna bo v pogovoru pripovedoval o knjigarni Educational Bookshop v okupiranem Jeruzalemu, ki jo je njegov oče, učitelj, ustanovil kot popoldanski podvig, pri čemer je literaturo in kulturo izkoristil kot obliki krepitve palestinske identitete. Tovrstne knjigarne imajo nepogrešljivo vlogo pri upiranju okupaciji, apartheidu in (naseljenskem) kolonializmu. So skrbnice resnice in kulturne dediščine zatiranih ljudi. Tako kot knjiga Daybreak in Gaza, Stories of Palestinian Lives and Culture, ki jo je Muna uredil z Matthewom Tellerjem. Knjiga si z zgodbami ljudi iz Gaze prizadeva ohraniti njihovo dediščino ter razkriva bogastvo kulturne pokrajine Gaze in globino njene zgodovine. Februarja 2025 je izraelska policija dvakrat vdrla v knjigarno Educational Bookshop, Muno aretirala in za nekaj dni pridržala ter iz knjigarne odnesla knjige, ki imajo v naslovu besedo Palestina ali na ovitku palestinske simbole, med drugim otroško pobarvanko, dela Noama Chomskega in Illana Pappéja.

Povezava do originalnega članka

Parmezani & vino
2025-05-14 19:00 - 22:00 | Okolica / Fontana vin – Vodole, Vodole 2, 2229 Malečnik
Mislite, da veste kaj je parmezan? Poznate razliko med Grano Padano in Parmigano Reggianom?
Stopite v svet Parmigiana Reggiana – kralja sirov, katerega bogata zgodovina sega vse do 11. stoletja.Na dogodku boste odkrivali razlike med vrhunskimi parmezani, ki se ponašajo z zlatimi medaljami WCA (World Cheese Awards).Dva izmed izbranih vzorcev sta celo nagrajena z dvojno zlato medaljo in spadata med kronske dragulje sveta parmezana.
Za popolno doživetje bomo vrhunske sire združili z izbranimi vzorci Aceto Balsamico, staranimi od 4 do 12 let.
Kaj vključuje degustacija?

Pijačo dobrodošlice

Degustacijo osmih vrhunskih vin

Šest izbranih vrst Parmigiana Reggiana

Tri vrste staranega balzamičnega kisa

Voden program z izkušenim sommelierjem

Dogodek je omejen na 50 oseb, zato si zagotovite svoje mesto čim prej!Cena degustacije: 39,90 EUR
Prijave in več informacij: (Uroš uredi povezave do ponedeljka)
Se vidimo na nepozabnem kulinaričnem doživetju!

Povezava do originalnega članka

NAJ MEDI v objemu Najstarejše trte
2025-05-15 15:00 | vinski-veceri-visit-maribor-pohorje-slovenia-klemen-golob2-1
Ob Svetovnem dnevu čebel vas vabimo na večer medu, vina in kulinaričnih doživetij v objemu Najstarejše trte na svetu.
V edinstvenem ambientu Najstarejše trte boste okušali izbrane medove ter spoznali bogastvo medenih izdelkov Mr. Bee, ki s kakovostjo, lokalnimi sestavinami in inovativnimi pristopi podpirajo trajnostno čebelarstvo ter skrbijo za ohranjanje slovenskih čebeljih tradicij.
Za nepozabno kulinarično doživetje bodo poskrbeli mojstri kuhinje VSGT, ki bodo pripravili domiselne medene koktajle in zasnovali izbrani degustacijski meni s poudarkom na medu.
Večer bodo zaokrožila vina Šumenjak, ki navdušujejo z izrazito sortnostjo, čistostjo in eleganco. Skupaj s skrbno izbranimi hodi bodo oblikovala popolno kulinarično zgodbo.
Pridružite se nam na večeru, ki bo poklon čebelam, vinu in lokalni kulinariki, hkrati pa priložnost za edinstveno gastronomsko doživetje v središču Maribora.
Cena: 45 EUR na osebo
Cena vključuje pethodni degustacijski meni in pet vzorcev vina. Ob predhodni najavi je na voljo tudi brezmesni meni.
Število mest je omejeno. Predhodne rezervacije so obvezne.

Povezava do originalnega članka

Šivalnica popravljalnica: začetni tečaj šivanja
2025-05-16 09:00 - 12:00 | sivalnica-popravljalnica-visit-maribor-pohorje-slovenia-slovenija-2-1
Z iglo, nitjo in šivalnim strojem
Želite spoznati osnove šivanja in se naučiti rokovanja s šivalnim strojem? Pridružite se našemu tečaju, kjer boste spoznali osnovne funkcije šivalnega stroja, naučili se napeljavati niti, izbirati igle in šivati preproste izdelke, kot so torbe, toaletne torbice in t-shirti.
Podrobnosti:

7 srečanj po 3 ure (skupaj 21 ur)

Termini: 4. 4., 11. 4., 18. 4., 25. 4., 9. 5., 16. 5., 23. 5.

Cena: 200 € (s popustom do 26. 3. 175 €)

Število mest: Max. 5 oseb na tečaju

Prijave: Po e-pošti: nina@ninarozina.com ali na telefon: 041 875 759

Ne pozabite na akontacijo 50 € ob prijavi.
Vabljeni, da se pridružite in se naučite novih veščin!

Povezava do originalnega članka

Pop-up Svarog x Vinag:
2025-05-16 16:00 | ginafternoon-visit-maribor-pohorje-slovenia-slovenija-1
Koktejli, DJ in nagradno žrebanje
Na terasi Vinag Vinoteke bo potekal pop-up dogodek v sodelovanju s Svarog ginom med 16. in 21. uro. Obiskovalci bodo lahko uživali v osvežilnih koktajlih, pripravljenih s Svarog ginom.
Dogodek bo spremljal DJ, ki bo poskrbel za sproščeno glasbeno ozadje.
Med obiskovalci bodo organizatorji izvedli nagradno žrebanje z atraktivnimi nagradami.
Vstop je prost, vabljeni vsi ljubitelji dobrih pijač in prijetne atmosfere.

Povezava do originalnega članka

Mejanje #4: Koala voice, vino Na bregi in DJ Čeri Bomb
2025-05-16 18:00 | Maribor center / Vetrinjc – BarCoda
Vino, glasba in pomladni večer v središču Maribora
V petek, 16. maja 2025, se bo na dvorišču Vetrinjskega dvora in v lokalu Vetrinjc – BarCoda odvilo že četrto Majanje. Dogodek združuje pokušino vrhunskih vin, odlično glasbo in sproščeno vzdušje pod majskim večernim nebom.
Obiskovalci bodo lahko od 18. ure dalje okušali vina vinske kleti Na Bregi iz Jurija ob Pesnici. Degustacija bo potekala do 20.30, nato pa sledi koncert energične indie rock zasedbe Koala Voice. Pred in po koncertu bo za glasbo poskrbel DJ Čeri Bomb.
Vstopnice so že na voljo, pri čemer velja sistem ugodnosti za zgodnji nakup. Število mest je omejeno, zato je priporočljivo, da si vstopnico zagotovite vnaprej. Vključena je degustacija vin, kasneje pa bodo vina na voljo po akcijskih cenah.
Po 23. uri bo vstop prost, zabava pa se nadaljuje vse do 2. ure zjutraj.
Majanje je priložnost za vse, ki radi združite dobro vino, sproščeno druženje in odlično glasbo v središču mesta – naj se ziblje kozarec, boki in pomladna energija.

Povezava do originalnega članka

7. Mednarodni festival uprizoritvenih umetnosti Prestopi
2025-05-16 19:00 - 2025-05-23 23:59 | 139255fe-5699-478a-ae6c-fe314809d145
7. Mednarodni festival uprizoritvenih umetnosti Prestopi nima rdeče niti, nima kuratorskega podpisa in nima enotne teme. Ni žanrsko opredeljen, nima tekmovalnega programa in nima spremljevalnega programa.
Festival bo potekal od 16. do 23. maja, torej osem dni. Predstave ne bodo na sporedu vsak dan, kak dan pa bosta dve.
Vabimo vas, da si rezervirate večere v tem tednu – prepričani smo, da vam ne bo žal.
𝙇𝙖 𝙇𝙚𝙩𝙩𝙚𝙧𝙖 (𝙋𝙞𝙨𝙢𝙤) je recimo legendarna klovnovska predstava, 𝙊𝙧𝙖𝙩𝙤𝙧𝙞𝙖 je pa majhna neodvisna bolgarska produkcija. 𝘾𝙪𝙧𝙚 (𝙋𝙪𝙣𝙘𝙚) so reško spogledovanje z angažiranim gledališčem, 𝙈𝙖𝙯𝙚 (𝘽𝙡𝙤𝙙𝙣𝙟𝙖𝙠) je rimsko senčno življenjsko popotovanje. 𝙎𝙡𝙤𝙫𝙚𝙣𝙨𝙠𝙖 𝙩𝙧𝙖𝙣𝙨𝙫𝙚𝙧𝙯𝙖𝙡𝙖 ljubi Slovenijo, 𝙃𝙚𝙧𝙤𝙟 4.0 – 𝘽𝙪𝙨𝙞𝙣𝙚𝙨𝙨 𝙖𝙨 𝙐𝙨𝙪𝙖𝙡 sesa kri gledališču.
𝙒𝙝𝙖𝙩 𝙩𝙤 𝙙𝙤 𝙞𝙣 𝙖 𝙋𝙪𝙥𝙥𝙚𝙩 𝙀𝙢𝙚𝙧𝙜𝙚𝙣𝙘𝙮 (𝙊𝙨𝙣𝙤𝙫𝙚 𝙤ž𝙞𝙫𝙡𝙟𝙖𝙣𝙟𝙖 𝙡𝙪𝙩𝙠𝙚) je predavanje, ki je predstava. 𝙐𝙢𝙚𝙩𝙣𝙤𝙨𝙩 𝙟𝙚 𝙤𝙢𝙖𝙧𝙖 nam na široko odpira vrata poezije in 𝙃𝙖𝙧𝙢𝙨 𝙟𝙚 𝙠𝙧𝙞𝙫! ne diha s pljuči, ampak z mehom in to ne enim. Predstave so fascinantne, srčne, politične, smešne, duhovite, zabavne, pronicljive, kritične …

Povezava do originalnega članka

Pismo (La Lettera)
2025-05-16 21:00 | IntimniOder.GT22
IntimniOder.GT22
Pismo (La Lettera) na festivalu Prestopi.
Sodobna klovnska predstava. Manifestacija telesne izraznosti, domišljije in humorja.
Koncept: Paolo Nani, Nullo Facchini
Igralec: Paolo Nani
Režiser: Nullo Facchini
Vstopnice: 12 / 9 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Jubiljeni koncert Alfi Nipiča
2025-05-16 21:30 | Okolica / Sadjarska pot 15, 2212 Šentilj v Slovenskih goricah
Dragi ljubitelji slovenske narodno-zabavne glasbe! Z veseljem vas vabimo na jubilejni koncert Alfi Nipiča, legendarnega pevca slovenske narodno-zabavne glasbe, ki bo potekal v petek, 16. maja 2025.
Alfi Nipič nas bo s svojimi najbolj priljubljenimi melodijami popeljal skozi leta, polna čudovitih pesmi, ki so obogatile slovensko glasbeno dediščino. Pridružite se nam in praznujmo skupaj ta poseben večer z glasbo, ki povezuje generacije. Vstop je prost, zato povabite prijatelje, družino in vse ljubitelje dobre glasbe ter se nam pridružite na tem čudovitem dogodku! Veselimo se, da bomo z vami delili ta praznični glasbeni večer.

Povezava do originalnega članka

Čaga okusov
2025-05-16 21:30 | Okolica / Sadjarska pot 15, 2212 Šentilj v Slovenskih goricah
Nekaj se kuha!
To poletje bo Maribor zaživel v ritmu okusov! Tržnica okusov, ki bo vsako soboto od 10. maja dalje na Mariborski tržnici ob Dravi, prinaša pravo gurmansko razvajanje s pogledom na Pohorje. V središču mesta vas bodo razvajali priznani slovenski kuharski mojstri, ki bodo do konca jeseni pripravljali raznolike kulinarične mojstrovine.
Kaj vas čaka?
Bogata izbira sveže pripravljenih jedi – Od mediteranskih in morskih specialitet, štajerskih klasikov, pečenih reberc in svežih burgerjev, do azijskih dobrot, bao bunsov, prekmurskih langašev, vrhunskih sladic iz Atelier Karim in eksotičnih sadnih presenečenj iz Dubaja. Ne manjkajo niti vegetarijanske jedi in otroški meniji. Piko na i pa dodajo craft piva, koktajli destilarne Svarog in osvežilne pijače z »Čaga šanka«.
Sproščena sobotna atmosfera z DJ-jem – glasba, smeh in dobra družba v središču mesta.
Tržnica okusov bo postala obvezna sobotna postojanka za vse, ki si želijo kakovostne hrane, prijetnega vzdušja in edinstvenega kulinaričnega doživetja.
Se vidimo na najbolj okusni tržnici poletja!

Povezava do originalnega članka

Mavrične testenine z Urško Šobak
2025-05-17 10:00 - 13:00 | Maribor center / Vetrinjska ulica 30, 2000 Maribor
Barvit kulinarični izziv
Ste pripravljeni na barvit kulinarični izziv, ki bo prebudil vašo ustvarjalnost in navdušil vaše brbončice? Pridružite se nam na edinstveni delavnici, kjer bomo s pomočjo naravnih barvil ustvarjali mavrične testenine. Spoznali boste, kako iz preprostih sestavin in z malo domišljije oblikovati testenine, ki niso le okusne, ampak tudi estetsko dovršene.
Na delavnici boste:

spoznali, kako pripraviti popolno testo za izdelavo testenin s strojčkom,

odkrili, katera naravna barvila, kot so špinača, pesa in kurkuma, najbolje obarvajo testo,

seznanili se s pravimi količinami barvil, da bodo testenine hkrati lepe in okusne,

preizkusili različne tehnike oblikovanja in ustvarjanja vzorcev,

izvedeli, kako pripraviti pravo količino testenin za obrok, brez nepotrebnih ostankov.

Delavnica je odlična priložnost za vse, ki uživate v kuhanju in želite svoje veščine nadgraditi z novimi triki in barvitimi recepti.
Delavnica je del programa Sobota za družbo, ki poleg kulinaričnega ustvarjanja ponuja tudi igralni kotiček za najmlajše ter ustvarjalne aktivnosti za otroke in odrasle. Obiskovalcem bo na voljo čaj, kava in izbrane kulinarične dobrote, dodatno ponudbo pijače pa lahko preverite v lokalu BarCoda.
Prijave in prispevekZaradi omejenega števila mest je potrebna predhodna prijava s plačilom kotizacije.

Posamična prijava (1 odrasel in 1 otrok): 5,00 EUR

Družinska prijava (do 2 odrasla in 3 otroci): 10,00 EURVsi materiali so vključeni.

Dogodek organizira Zavod MARS Maribor v sodelovanju z ustvarjalci in partnerji ter s finančno podporo Mestne občine Maribor.
Več informacij in prijave: info@marsmaribor.org, www.marsmaribor.org

Povezava do originalnega članka

Družinska ustvarjalnica / Koščki umetnosti s Hudo mravljico v UGM
2025-05-17 10:30 - 12:00 | sobotna-usvarjalnica-visit-maribor-pohorje-slovenia-slovenija
Kreativno družinsko dopoldne v UGM!
Naša radovedna Huda mravljica je tokrat pomešala koščke umetnosti! Kje pripada kateri del? Kaj predstavlja? Kako ga povezati z drugimi? Te umetniške uganke bomo reševali skupaj – otroci, starši, babice, dedki – in pri tem raziskovali, kaj pomeni del v odnosu do celote.
S skupnimi močmi bomo iz razmetanih koščkov ustvarili čisto nove umetnine – sodelovalne, barvite, domiselne in unikatne. Risali bomo z ogljem, voščenkami ali kemičnim svinčnikom, ustvarjali z barvami, lepilom, papirjem in blagom. Vsaka družina bo ustvarila svoje skupinsko delo – svojo umetniško zgodbo.
Pridružite se in ustvarite nekaj lepega – skupaj kot družina!

Primerno za otroke 4+ s starši, starimi starši ali skrbnikiUdeležba: brezplačnaPrijave do: petka, 16. maja 2025, do 12.00Prijave in info: Brigita Strnad – 02 22 94 697, 041 57 50 50, brigita.strnad@ugm.si

Povezava do originalnega članka

Od pike do oblike
2025-05-17 11:00 | Maribor center / Europark Maribor
Od pike do oblike
Brezplačna otroška predstava: Od pike do oblike
Dragi otroci in starši, vabljeni na igrano predstavo, ki bo polna domišljije, zabave in ustvarjalnega kaosa!
Kdaj: sobota, 17. maja 2025, ob 11. uriKje: pri gostinskem lokalu Ginger
V starem, zapuščenem skladišču se po naključju srečata Mojstrica Poka in voščena lutka Pika. Tam se jima utrne posebna ideja – spremeniti prašen prostor v trgovino s starimi, a skrbno prenovljenimi igračami.
V predstavi ne manjka plesa, petja, smeha in veselja, saj ob popravilu igrač doživljata pravo pustolovščino, ki jo bodo z njima delili tudi otroci.
Pridite na prijetno sobotno dopoldne, kjer bo domišljija oživela pred vašimi očmi!

Povezava do originalnega članka

Spominski dan MOM: 34. spominski pohod
2025-05-17 11:00 | Spominski dan MOM: 34. spominski pohod
Turistično-kulturno društvo Pekre v sodelovanju z Mestno občino Maribor vljudno vabi vse občane, obiskovalce in prijatelje Maribora na tradicionalni 34. spominski pohod, ki bo potekal v soboto, 17. maja 2025, s pričetkom ob 11. uri.
Pohod se bo začel pri Izobraževalnem centru (IC) Bezjakova ulica 131 in vodil do Vojašnice generala Maistra (VGM) ter nazaj.
Program dogodka:

Prihod pohodnikov: od 9.00 do 10.30
Ob 10.00: posaditev spominskih vrtnic
Ob 11.00: kratka proslava pred IC Pekre
Po proslavi: začetek pohoda do VGM, kjer bo poskrbljeno za malico. Udeleženci si bodo lahko ogledali nogometni turnir »Jožeta Škofa« ter vojaško tehniko v okviru Dneva odprtih vrat VGM.
Ob 15.30: povratek iz VGM do IC Pekre
Ob 18.00: svečana proslava v organizaciji Mestne občine Maribor

Dogodek je namenjen ohranjanju spomina na prelomne pekrske dogodke in izkazovanju spoštovanja do poguma, ki je tlakoval pot slovenske samostojnosti.
Vabljeni, da se pridružite in skupaj obudite spomine na pomembno poglavje naše zgodovine.

Povezava do originalnega članka

Ustvarjalna sobota: Svet 3D printanja
2025-05-17 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

Spominski dan MOM: 34. spominski pohod
2025-05-17 11:00 | vojaski-muzej-slovenske-vojske_kadetnica_maribor_pohorje_slovenija_slovenia_arhiv-kadetnica-2-1

Dan odprtih kleti Občine Duplek
2025-05-17 13:00 - 22:00
Občina Duplek in dupleški vinarji vabijo na dan odprtih kleti, ki bo v soboto, 17. maja, med 13. in 22. uro. Na devetih lokacijah boste lahko okušali vina lokalnih vinarjev ter doživeli pristno gostoljubje.
Občina Duplek vas skupaj z dupleškimi vinarji vabi na dan odprtih kleti, ki bo v soboto 17. maja med 13. in 22. uro. Spoznajte dupleške vinarje, uživajte v žlahtnih kapljicah na kar devetih lokacijah in naj vas očara pristno gostoljubje!
Degustacijski del bo potekal med 13.00 in 19.00, zaključni koncert vokalne skupine Sonus bo pri cerkvi v Zgornji Koreni.
Sodelujoči:

Vinogradništvo Pulko
Vinogradništvo Kurnik
Vinogradništvo Slanič
Vinogradništvo Simonič
Vinogradništvo Polanec
Hiša vin Kokol

Vinarji:

Bojan Pravdič,
Peter Zajc in
Vinko Beber

Za pokušino vin potrebujete vinski kozarec, ki ga lahko po ceni 20 EUR kupite pri katerem koli ponudniku. Ob nakupu prejmete tudi zemljevid lokacij, ki vam bo v pomoč pri raziskovanju. Kozarec je vstopnica za degustacijo treh vzorcev vin pri vsakem od vinarjev, na voljo bodo tudi prigrizki.

Povezava do originalnega članka

Animoku otaku kaisho 5/2025
2025-05-17 15:00 - 22:00 | Kulturni inkubator
Sobota, 17. maj 2025 // 15.00-22.00 // Kulturni inkubator
Skupaj z društvom Animoku v soboto, 17. maja, 2025, med 15. in 22. uro vabimo v Kulturni inkubator na geekovski dogodek Animoku Otaku Kaisho 5/2025. Kot običajno je vstop na dogodek brezplačen, samo v primeru obiskovalcev, ki še niso dopolnili 13. leta starosti, je priporočljivo, da se dogodka udeležijo v spremstvu staršev ali odgovornega skrbnika.
Posebni gost tokratnega dogodka bo štajerski založnik družabnih iger Nektar Games, ki bo predstavil namiznico Osvoji Olimp (Conquer Olympus). Obiskovalcem bodo najprej predstavljena pravila, nato pa se bodo v igri lahko tudi preizkusili. Tudi tokrat se bo na dogodku pridružila spletna trgovina druzabneigre.si, ki bo predstavila namiznico Sky Team, pri kateri gre za zanimivo igro za dva igralca, na voljo pa bodo tudi nekatere druge namizne igre iz njihove ponudbe, ki jih bo mogoče kupiti.
Na tokratnem dogodku bomo poskusno izvedli tudi poseben projekt, ki ga društvo Animoku pripravlja v sodelovanju z MKC Maribor, in sicer Cosplay Fotostudiu. Tako ste cosplayjerji vabljeni, da izpolnite prijavni obrazec ter se pridružite in pomagate omogočiti nadaljnji razvoj projekta, saj se trenutno še zbirajo predlogi in ideje, kaj še spremeniti in dopolniti, da bo fotografska izkušnja čim boljša. Je pa fotostudio samo del tega projekta, tako da se bo ideja v prihodnje še malce razširila.
Udeleženci dogodka bodo lahko igrali tudi druge družabne igre, kot so Munchkin, Ticket to Ride, Exploding Kittens, Cards Against Humanity, Jenga, Takenoko idr. Na voljo bo tudi kotiček za video igre, na primer igranje na taiko bobne v igri Taiko no Tatsujin: Rhythm Festival ali Super Smash Bros. Ultimate. Vsi pevski navdušenci pa se bodo lahko ponovno predali pevskim užitkom v karaokah UltraStar Deluxe.
Se vidimo!

Povezava do originalnega članka

Pomlad na Pohorski tržnici: Beer, Burger & Fun
2025-05-17 15:00 - 22:00 | Okolica / Pivola 90a, 2311 Hoče
Pridružite se dogodku “Beer, Burger & Fun” 17. maja 2025 na Pohorski tržnici! Čakajo vas craft piva, slastni burgerji, glasba in sproščeno druženje. Vstop prost, dobra volja obvezna!
V soboto, 17. maja 2025, vabljeni na spomladansko izdajo priljubljenega dogodka Beer, Burger & Fun, ki bo od 15. ure dalje potekal na Pohorski tržnici. Pripravite se na pester kulinarični dan, kjer bodo v ospredju domača craft piva lokalnih mikropivovarjev in slastni burgerji za vse okuse.
Poleg bogate izbire hrane in pijače bo za glasbeno spremljavo poskrbel DJ, ki bo ustvaril sproščeno in energično vzdušje. Dogodek je odlična priložnost za druženje s prijatelji, spoznavanje novih ljudi ter okušanje novih pivskih in kulinaričnih specialitet. Pridite, klepetajte, okušajte in uživajte v prijetnem pomladnem popoldnevu.
Vstop je brezplačen, dobra volja pa obvezna!

Povezava do originalnega članka

Vinski kviz z degustacijo
2025-05-17 17:30 | Vinski kviz z degustacijo
Prvi vinski kviz
V Vinagovi vinoteki pripravljamo naš prvi vinski kviz, zasnovan po vzoru priljubljenih pub kvizov, vendar s poudarkom na vinski tematiki. Udeleženci se bodo lahko preizkusili v znanju o vinih, hkrati pa bo med kvizom potekala prikrita degustacija izbranih vin.
Tekmovati je mogoče v ekipah do šestih oseb, prijavnina pa znaša 2 € na osebo in se poravna na dogodku.
Prijave zbiramo preko obrazca na spletu ali preko e-pošte in telefona, pri čemer zadostuje le ime ekipe, število članov in kontaktni e-mail.
Dogodek bo izveden na terasi, če bo vreme dopuščalo, sicer pa se bomo preselili v degustacijsko dvorano.
Povezava do originalnega članka

Vinski kviz z degustacijo
2025-05-17 17:30 | Maribor center / Vinag

»𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru
2025-05-17 18:00 - 2025-06-15 18:00 | 4d67c9a3-4f23-4633-acf5-4ba8ec58d7a5-1
𝗥𝗮𝘇𝘀𝘁𝗮𝘃𝗮 𝗼𝗯 𝟭𝟬. 𝗼𝗯𝗹𝗲𝘁𝗻𝗶𝗰𝗶 𝗽𝗿𝗼𝗱𝘂𝗸𝗰𝗶𝗷𝗲 𝗠𝗼𝗺𝗲𝗻𝘁𝗮 𝗻𝗮 𝗜𝗻𝘁𝗶𝗺𝗻𝗲𝗺 𝗼𝗱𝗿𝘂
Naša produkcija je v večini sestavljena iz projektov, ki se morajo zgoditi. Ne ustavijo nas ovire, kot so nimamo denarja, nimamo časa, nismo strokovnjaki, nimamo dovolj sodelavcev ali nimamo energije. Imamo, kar imamo, in s tem delamo.
Ali je filozofija DIY (naredi sam) zavestna odločitev ali neizogibno dejstvo našega delovanja, je irelevantno. To je naš način dela. Raznolika in eklektična postavitev scenografskih elementov, fotografij, rekvizitov in kostumov osvetljuje domiselnost, ambicioznost, neustrašnost, trmo in ljubezen, ki nas vodijo pri ustvarjanju.
Razstava bo poznavalce produkcije Momenta spomnila, zakaj se vedno znova vračajo. V tistih, ki nas še ne poznajo, pa prižgala neugasljivo iskrico zanimanja.
Produkcija: Moment
Kuratorji: Andrej Firm, Uroš Kaurin, Zoran Petrovič
𝗥𝗮𝘇𝘀𝘁𝗮𝘃𝗮 𝗯𝗼 𝗻𝗮 𝗼𝗴𝗹𝗲𝗱 𝗱𝗼 𝟭𝟱. 𝟲. 𝟮𝟬𝟮𝟱.
Vstop prost.
Razstava je tudi del dodatnega programa Festivala Borštnikovo srečanje.
Vse info: prestopi.si
Povezava do originalnega članka

»𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru
2025-05-17 18:00 - 2025-06-15 18:00 | »𝗠𝗼𝗿𝗮š, 𝘁𝗼𝗿𝗲𝗷 𝗺𝗼𝗿𝗲š.« – 10 let produkcije Momenta na Intimnem odru

Tokrat bo v ospredju konoplja – rastlina, zaradi katere je nastalo celotno posestvo.
2025-05-17 19:00 - 22:00 | Okolica / Fontana vin – Vodole, Vodole 2, 2229 Malečnik
Tokrat bo v ospredju konoplja – rastlina, zaradi katere je nastalo celotno posestvo. Bogdan Mak vam bo predstavil njen pomen za okolje, njeno vsestransko uporabnost in izdelke, ki jih pridelujejo in predelujejo na Posestvo SONČNI RAJ
Brezplačne degustacije:– Čaji, sirupi, CBD kapljice, mazila, olja– Posebni napitki in prvo konopljino vino na svetu
420swing koktajli bodo poskrbeli za pravo vzdušje s prijetnimi swing ritmi.
Kulinarična poslastica v živo:Ob večernih urah bo Bogdan Mak pripravil konopljine testenine v sirovi omaki s semeni in tartufi.Cena promocijske porcije: 5,90 €
Lokacija: VodolePridite, okušajte, raziskujte in uživajte v popolnem zelenem doživetju!

Povezava do originalnega članka

Punce (Cure)
2025-05-17 21:00 - 22:30 | Maribor center / Amfiteater II. gimnazije Maribor
Kolektiv Igralke in Tjaša Črnigoj. 𝗗𝗼𝗸𝘂𝗺𝗲𝗻𝘁𝗮𝗿𝗻𝗮 𝗽𝗿𝗲𝗱𝘀𝘁𝗮𝘃𝗮 𝗼 𝘁𝗿𝗶𝗱𝗲𝘀𝗲𝘁𝗹𝗲𝘁𝗻𝗶𝗵 𝗱𝗲𝗸𝗹𝗲𝘁𝗶𝗵, 𝗻𝗷𝗶𝗵𝗼𝘃𝗶𝗵 š𝗲𝘀𝘁𝗱𝗲𝘀𝗲𝘁𝗹𝗲𝘁𝗻𝗶𝗵 𝗺𝗮𝗺𝗮𝗵 𝗶𝗻 𝗼𝘀𝗲𝗺𝗱𝗲𝘀𝗲𝘁𝗹𝗲𝘁𝗻𝗶𝗵 𝗯𝗮𝗯𝗶𝗰𝗮𝗵.
To je predstava o odraščanju, prvih spolnih izkušnjah in spolni vzgoji različnih generacij žensk. Kaj jim je pomenila izguba nedolžnosti? Koliko jih je bilo strah neželene nosečnosti? Kaj jih je pri odkrivanju spolnosti opolnomočalo?
Ob intimnem izkopavanju družinskih pripovedi se ustvarjalke soočajo tako s sramom in bolečino kot tudi z užitkom ter nas vabijo k razmisleku o stvareh, ki ne želijo ostati zamolčane.
Režija in dramaturgija: Tjaša Črnigoj
Avtorstvo: Sendi Bakotić, Ana Marija Brđanović, Tjaša Črnigoj, Anja Sabol, Tijana Todorović, Vanda Velagić
Zasedba: Sendi Bakotić, Ana Marija Brđanović, Anja Sabol, Vanda Velagić
Po predstavi Babice so Punce drugo sodelovanje med Igralkami in režiserko Tjašo Črnigoj.
Vstopnice na moment.si/samopostrezna ali vstopnice@prestopi.si
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka
